text: Mand fra solouheld slap med mindre skader
  11 marts 2017 kl. 18.07
  En mand blev bragt til sygehuset i Aabenraa lørdag aften efter et solouheld. Han slap med mindre skader.
  Klokken 18.11 fik Syd- og Sønderjyllands Politi en melding om et færdselsuheld på Højervej ved Traneborgvej i Tønder.
  Der var tale om et solouheld, hvor bilen rullede rundt flere gange.  Den mandlige billist er blev kørt til Aabenraa Sygehus.  De første meldinger lød på, at han var kommet alvorligt til skade. Heldigvis slap han med skrækken.
  -Vi fik for kort tid siden melding om, at han sluppet billigt fra det, efter bilen havde rullet rundt en del gange og røget i grøften, siger Søren Strægaard, vagtchef ved Syd- og Sønderjyllands Politi til TV SYD 21.30.
  Brand og Redning Sønderjylland rykkede også ud til uheldet og skar manden fri. Der blev også tilkaldt en redningshelikopter fra Tyskland, men den blev der ikke brug for.
  Højer, Visby og Tønder indsat ved alvorlig trafikulykke, sammen med ambulance og tysk redningshelikopter. En person klippet fri.
  
  